9. egyptiske dynasti

9. egyptiske dynasti er vanligvis kombinert med 7., 8., og 10. dynasti (kun Teben) under samlebetegnelsen første mellomepoke i Egypt. Tidsrommet fra og med 7. og til og med 10. dynasti er omtrentlig fra 2160 til 2025 f.Kr.

Niende dynasti synes å ha fortrengt det foregående, uklare åttende dynasti. Overtagelsen til herskerne i Herakleopolis Magna var voldelig og det er reflektert i den egyptiske oldtidshistorikeren Manethos beskrivelse av Akhtoy I, grunnleggeren av dynastiet, som «mer forferdelig enn sine forgjengere» og som «brakte onde ting for de i hele Egypt».

Herskere
Kjente herskere i niende dynasti  er som følgende (datoer er usikre):

Niende dynasti ble grunnlagt i Herakleopolis Magna, og tiende dynasti fortsatte der. På denne tiden var oldtidens Egypt ikke forent, og det er en del overlapping mellom disse og andre lokale dynastier. En annen herskerfamilie, lojal mot det niende dynasti, styrte fra Saut, hovedstad i Atef-Khent (i dag kjent som Asyut), hvor de oppførte sine egne påkostede fjellgraver.

Torinopapyrusen lister opp 18 konger for denne kongelige slekten, men deres navn er ødelagt, ikke mulig å identifisere eller gått tapt.

Referanser

Litteratur 
 Björman, Gun (1981): De gamla egyptierna, Stockholm: Natur och Kultur

Se også
Liste over faraoer

Eksterne lenker 
 Manetho’s Seventh and Eighth Dynasties: A Puzzle Solved
 Seventh Dynasty of Egypt, Crystalinks
 Dynasties VII & VIII

Dynastier i oldtidens Egypt